open-index/open-wikipedia-markdown huggingface dataset:
Sumado de Borel

La **sumado de Borel** estas metodo pro kalkuli sumon de malkonverĝa serio, eltrovita de la franca matematikisto Émile Borel (1871-1956, ne la samtempa, samlanda franca esperantisto Émile Borel) en 1899.

## Difino 
Konsideru formalan potencan serion
:a(x)=\sum_{n=0}^\infty a_nx^n.
Difinu la **konverton de Borel** de a(x) kiel jenon:
:\mathcal Ba(x)=\sum_{n=0}^\infty\frac{a_n}{n!}x^n
kie n! signifas la faktorialon.
Difinu la **sumon de Borel** de a(x) kiel jenon (se ĝi ekzistas):
:\int_0^\infty\operatorname d\!t\;\exp(-t)\mathcal Ba(tx).

Se la ordinara sumo de a(x) ekzistas (t.e., se a(x) konverĝas), do la sumo de Borel ankaŭe ekzistas kaj la du sumoj koincidas:
:\int_0^\infty\operatorname d\!t\;\exp(-t)\mathcal Ba(tx)
::=\sum_n\frac{a_nx^n}{n!}\int_0^\infty\operatorname d\!t\;\exp(-t)t^n
::=\sum_n\frac{a_nx^n}{n!}\cdot n!
::=\sum_na_nx^n.

## Ekzemploj 
Konsideru la serion
:a(x)=\sum_{n=0}^\infty x^n.
La serio evidente konverĝas se kaj nur se |x|. La konverto de Borel estas
:\mathcal Ba(x)=\sum_{n=0}^\infty\frac{x^n}{n!}=\exp(x).
La sumo de Borel estas
:\int_0^\infty\operatorname d\!t\;\exp(-t)\mathcal Ba(tx)
::=\int_0^\infty\operatorname d\!t\;\exp\left((x-1)t\right)
::=\frac1{1-x}\int_0^\infty\operatorname d\!t\;\exp\left((x-1)t\right)
::=\frac1{1-x}
kiu ekzistas se \Re x.

## Aplikaĵoj 
La sumado de Borel estas uzata en la teorio de perturbo en kvantuma kampa teorio sumi malkonverĝan serion de diagramoj de Feynman. La polusoj de la konverto de Borel signifas efektojn neperturbajn.

## Referencoj 
* 
* 
* 
* 
* 
* 

Kategorio:Matematika serio
Kategorio:Matematika fiziko
Preĝejo Sankta Triunuo (Levelek)

**Preĝejo de Sankta Triunuo** estas romkatolika Monumento historia en Hungario, en grandvilaĝo Levelek.

## Historio 
La gotika kirko konstruiĝis supozeble en la 13-a jarcento, sed la restaĵoj pruvas devenon el la 15-a jarcento. Laŭ dokumento inter 1597-1722 la kalvinanoj profitis la preĝejon, tamen en 1699 ĝi estis forlasita. En 1959 oni trovis renesancan enirejon. En la 17-a jarcento la preĝejo estis trakonstruita, post jarcento, en la 1970-aj jaroj kaj en 1997 estis renovigita.

## Konstruaĵo 
La preĝejo havas unusolan navon kaj ne havas turon. Super la ornama ĉefenirejo estas baroka skulptaĵo pri Sankta Jozefo (laŭ alia informo Sankta Antonio). La absido estas ok-kvadrata. La klasikismaj mebloj devenas el la 18-a jarcento. Apud la preĝejo sonorilostablo funkcias.

Kermeso okazas en la dimanĉo de Sankta Triunuo.

## Fontoj 
* hungare
* hungare

Levelek
Levelek
4510 Shawna

'*4510 *Shawna'''* estas asteroido de la asteroida zono.

## Malkovro 
Ĝi estis malkovrita la  de la usona astronomo Clyde Tombaugh elde la observatorio Lowell en Flagstaff (Arizono, Usono).

## Nomo 
Ĝi ricevis la virinan antaŭnomon "*Shawna*" en honoro de *Shawna Willoughby'', nepino de la malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Clyde Tombaugh
Kategorio:Astronomiaj objektoj malkovritaj en 1930
Kiesen

**Kiesen** estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 838 loĝantojn je la 31-a de decembro 2010.

## Geografio 
Kiesen situas en la Svisa Mezlando sur la flotebenaĵo de la riveroj Rotache kaj Chiese, kiuj tra fluas la komunumon kaj okcidente de ĝi alfluas al Aro, kiu formas la okcidentan limon de la komunumo. La komunumo konsistas el la vilaĝo Kiesen, la kvartalo Chiesematte apud la stacidomo, la vilaĝeto Aarhus okcidente de la aŭtovojo ĉe la bordo de Aro, Chlinau en nordo de la komunumo apud la fervojlinio, kaj Stockere konsistante el diversaj biengrupoj sur la ebenaĵo sude de la rivero Rotache.

La teritorio de la komunumo etendiĝas sur areo de 4,68&nbsp;km², de kiuj 26,5% estas kovritaj de arbaro, 52,7% servas por agrikulturo kaj 17,8% por setlado.

## Najbaraj komunumoj 
La komunumo Kiesen limas en nordo al Wichtrach, en oriento al Oppligen, en sudsudoriento al Heimberg, en sudo al Uttigen, kaj en okcidento al Jaberg.

## Trafiko 
Tra la komunumo pasas la kantona ĉefvojo n-ro 6 de Berno al Thun, al kiu konektiĝas la kantona ĉefvojo n-ro 229 de Burgdorf al Kiesen. Laŭlonge de Aro pasas tra la komunuma teritorio la svisa aŭtovojo A6, al kiu Kiesen disponas pri propra alveturejo. Al la publika transportreto la komunumo estas konektita per la stacidomo ĉe la trajnlinio de Berno-Lötschberg-Sempiono-Fervojo de Berno al Thun.

## Historio 
La unua dokumenta mencio de Kiesen datiĝas el la jaro 1236 kiel *Chisun*. En la 13-a jarcento la Monaĥejo Interlaken posedis bienojn en Kiesen. Ekde la 14-a jarcento al feŭdaj rajtoj pri Kiesen apartenis al civitaj familioj de Berno kaj Thun. La alta jurisdikcio apartenis al la berna kampartribunalo Konolfingen. Dum la tempo de la Helveta Revolucio de 1798 ĝis 1803 Kiesen apartenis al la tiama distrikto Steffisburg. En la jaro 1803 ĝi estis atribuita al la distrikto Konolfingen, kiu en la jaro 2010 estis integrita al la administra distrikto Berno-Mezlando.

## Notoj kaj referencoj 
## Vidu ankaŭ 
* Kiesen (stacidomo)

## Eksteraj ligiloj 
* Oficiala retejo de la komunumo Kiesen
Tebnah

**Tebnah** (alinome **Tubna** aŭ **Tubnah**) ( تبنة) estas urbeto en sudo de Sirio, situanta en la verdiĝantaj ebenejoj de Hauran. Ĝi situas je 58 km sude Damasko kaj 42 km norde Dara, de kies ĝi dependas administre.

## Loĝantaro 
La urbeto mem enhavas 4000 loĝantojn. La loĝantaro dependas laŭ la sezono ĉar en somero plialtiĝas. La loĝantoj estas kristanoj de la Katolika Grek-Melkita eklezio, arabe «rum (الروم)» kio signifas «la grekoj» aŭ «la romianoj». Vilaĝoj kiel Bsir, Ĥabab, Mesmijeh kaj aliaj situantaj najbare de Ĥabab estas de kristana Katolika Grek-Melkita eklezio (Bizanca imperio).

Kategorio:Urboj de Sirio
Insulo Barbe

La **Insulo Barbe** estas riverinsulo situanta en departemento Rhône, en mezo de Saône, en kvartalo Saint-Rambert-l'Île-Barbe de la 9-a arondismento de urbo Liono. Ĝia nomo venas el la latina *insula barbara* (insulo sovaĝa), atestanta ke ĝi estis okupita malfrue.

## Eksteraj ligiloj 
*  Histoirio de la insulo 

Kategorio:Riverinsuloj
Kategorio:Liono
4512 Sinuhe

'*4512 *Sinuhe'''* estas asteroido de la asteroida zono.

## Malkovro 
Ĝi estis malkovrita la  de la finnlanda astronomo Yrjö Väisälä elde la Observatorio de Iso-Heikkilä en Turku.

## Nomo 
Ĝia nomo aludas al la romano "*Sinuhe, egyptiläinen''" (Egiptano Sinuhe), de la finna verkisto Mika Waltari, aperita en 1945.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Antikva Egiptio en fikcio
Kategorio:Malkovrita de Yrjö Väisälä
Kategorio:Astronomiaj objektoj malkovritaj en 1939
Societo John Birch

**Societo John Birch** () estas usona politika premgrupo, kiu aktivas kontraŭ komunismo, kaj por limigita registara povo kaj sia opinio pri la ĝusta aplikado de la Usona Konstitucio. Ĝi havas reputacion kiel radikale dekstrisma.

Ĝi estas fondita de emerita bombonfabrikisto Robert W. Welch Jr. (1899-1985) kaj 11 aliaj homoj en 1958. Welch donis al ĝi la nomon de John Birch, usona baptista misiisto kaj armea spiono mortpafita de ĉinaj komunistoj fine de la 2-a mondmilito; Welch kaj iuj aliaj usonanoj opiniis Birch-on martiro. Ĉe la fonda kunveno en Indianapolo, Welch prezentis dutagan paroladon, kiun oni poste eldonis kiel la "Blua Libro" de la Societo; ĉiu nova membro ricevis ekzempleron. Laŭ Welch, "kaj la usonan kaj la sovetian registarojn superregas la sama fisekretema konspira kabalo de internaciistoj, avaraj bankistoj, kaj koruptaj politikistoj. Se oni lasos ilin neelmontritaj, la perfiduloj interne de la usona registaro kaŝforvendos la suverenecon de la lando al Unuiĝintaj Nacioj por kolektivisma Nova Monda Ordo, administrota de 'unu-monda socialisma registaro'." Welch vidis kolektivismon kiel la ĉefan minacon al la Okcidenta Civilizacio, kaj liberalulojn en Usono kiel "sekretajn komunistajn perfidulojn" kiuj kaŝe incitas laŭgradan procezon de kolektivigado, kun la fina celo anstataŭigi la naciojn de la okcidenta civilizacio per unu-monda socialisma registaro. "Ekzistas multaj etapoj de sociala asignado, socialismo, kaj kolektivismo ĝenerale," li skribis, "sed Komunismo estas fina stato de ili ĉiuj, kaj ili ĉiuj kondukas neeviteble en tiun direkton."

Frue la Societo John Birch konatiĝis kiam Welch sugestis, ke usona prezidento Dwight D. Eisenhower kulpas pri ŝtatperfido pro agado kiel "ilo de la Komunistoj". Tiu nocio altiris multajn membrojn, sed samtempe forpuŝis multajn aliajn, kaj donis al la Societo apartan reputacion de politika paranojo.

La Societo frue proponis (kaj ankoraŭ insistas) ke Usono eksiĝu el la Unuiĝintaj Nacioj (kaj forigu ties sidejon el la lando). Ĝi oponis la establiĝon de normalaj rilatoj inter Usono kaj Popola Ĉinio, kaj oponis la redonon de suvereneco pri la Panama Kanalo al Panamo. Ĝi ĝenerale oponas usonan militadon eksterlande, interalie kontraŭstaris la militojn en Vjetnamio kaj en Irako. Ĝi volas malestabli la usonan Federacian Rezervan Sistemon.

## Referencoj 
## Eksteraj ligiloj 
* Retejo de John Birch Society
* The New American, dusemajna organo de la Societo
* Raporto de la Faktotrova Subkomitato de la Kalifornia Senato pri Ne-Usoneca Agadoj de la Societo John Birch 
* "What is the John Birch Society?", mallonga ĉerpaĵo en filmo, eldonita ĉ. 1965, en kiu Robert W. Welch Jr. klarigas kial li fondis la Societon kaj priskribas ĝiajn celojn
* Dosieroj de FBI pri Societo John Birch 

Kategorio:Kontraŭkomunismo
Limavady

**Limavady** (irlande ''Léim a' Mhadaidh*, skote *Limavadie'') estas kampurbo de la kantono Derry en Nord-Irlando. La urbo havis 12 135 loĝantojn laŭ la popolnombrado de 2001. La loĝantaro duobligis inter 1971 kaj 2001. Ĝi situas je 27 km oriente Derry kaj 23&nbsp;km sud-okcidente Corelaine.

## Transporto 
La urbo havas flughavenon, fervojon, kanalon kaj havenon.

## Eduko 
Limavady havas 4 bazlernejojn, 3 mezlernejojn, 1 regiona kolegio kaj 1 lernejo por specialaj bezonoj.

## Sportaj kluboj 
* Limavady United F.C. futbala klubo
* Limavady GAC (Wolfhounds GAC) (estas la Loka Gaela Atleta Asocia klubo)
* Newtown Y.F.C.
* Drummond Cricket Club
* Limavady Cricket Club
* Limavady Rugby Club
* Roe Valley F.C.

## Eksteraj ligiloj 
*  Oficiala retejo de Limavady 

Kategorio:Urboj
Kategorio:Nord-Irlando
Stanisław Kierbedź

[eta|La tombo de pola inĝeniero [Stanisław Kierbedź en Tombejo Powązki en Varsovio]]
[eta|Varsovio, la konstruado de la ponto de pola konstruisto [Stanisław Kierbedź, 1862]]
[eta|La ponto sur la rivero [Neva, de pola konstruisto Stanisław Kierbedź, fera, 7-pilier-ligila, 1900]]
**Stanisław Walerianowicz KIERBRDŹ** (ruse: *Станислав Валерианович Кербедз*), blazono Ślepowron (naskiĝis la 10-an de marto 1810 en Nowy Dwór, proksime al Poniewież, mortis la 19-an de aprilo 1899 en Varsovio, entombigita en la Tombejo Powązki en Varsovio) – pola konstruisto, generalo-majoro, inĝeniero, efektiva sekreta konsilisto.

## Infaneco 
Naskiĝis en biena familio en Distrikto Panevėžys en Ĵemajtio (gubernio de Kovno). Lernato de pianoj en Poniewież, en 1826 finis klasikan gimnazion en Kovno. En la jaroj 1826-1828 studis matematikon kaj fizikon en la Vilna Universitato.

## Didaktika agado 
Post diplomiĝo forveturis al Sankt-Peterburgo kie en 1831 finis Korpus-Instituton de Inĝenieroj pri Komunikado, en kiu poste kiel helpisto de profesoro lekciis (en la jaroj 1837-1849) konstruadon kaj praktikan mekanikon. De 1834 lekciis pri tiuj stud-objektoj por oficiraj de la Ĉefa Lernejo Milit-Inĝeniera.

Ekde junio 1837 ĝis septembro 1838 vojaĝis kun profesoro D. Melnikov vizitante eŭropajn altlernejojn. Li estis en Germanio, Aŭstrio, Svislando, Francio (kurso en Parizo en Ecole des Ponts et Chaussèes), Anglio (okupoj en British Association for the Advancement of Science w Newcastle), Belgio kaj Nederlando.

Post la reveno daŭrigis sian agadon de lekciisto en Min-Instituto, Ĉefa Lernejo de Kampaj Inĝenieroj kaj en Mara Korpus-Lernejo. En la jaroj 1841-1843 lekciis ĝeneralan mekanikon en la Peterburga Universitato.

Lige kun ĉiam pli granda engaĝigo en praktika utiligo de siaj scioj li finis didaktikan agadon en 1849.

## Eksterprofesia agado 
Malgraŭ tio, ke Kierbedź atingis altajn postenojn, li neniam forgesis sian devenon. Lia domo en Peterburgo estis centro de pola diasporo kaj en profesia fako elektis kunlaborantojn de la pola deveno.

Post profesia kariero li iĝis prezidanto de la varsovia Homeopatia Societo, al kiu postlasis sian valoran bibliotekon. Teknikan librokolekton ankoraŭ dum la vivo donacis al Lvova Politekniko.

Al sia malsana je tuberkulozo frato Hipolit aĉetis en Italio bienon (Senigallia apud Ankono).

Stanisław Kierbedź estis dufoje edziĝita: kun Paulina Montrymowicz kaj kun Maria Janowska, kun kiu havis kvar filojn: Michał, Stanisław, Walerian kaj Mikołaj kaj du filinojn: Eugenia kaj Zofia.

Enteriga ceremonio de Stanisław Kierbedź okazis la 24-an de aprilo 1899 en Tombejo Powązki en Varsovio.

## Fonto 
* Stanisław Szenic, *Cmentarz Powązkowski 1891-1918. Zmarli i ich rodziny* (Tombejo Powązki 1891-1918. Mortintoj kaj iliaj familioj), Państwowy Instytut Wydawniczy 1983, ISBN 83-06-00921-5
* Bolesław Orłowski *Polacy światu* (Poloj por la mondo), Nasza Księgarnia, Warszawa 1987

Kategorio:Rusiaj generaloj
Kategorio:Polaj inĝenieroj
Kategorio:Rusa Akademio pri Sciencoj
Kategorio:Polaj orientalistoj
Kategorio:Polaj lingvistoj
Kodekso klaromontana

eta|dekstra|200px|Rm 7,4-7

**Kodekso Klaromontana** simbolita, laŭ la sistemo Gregory-Aland, Dp aŭ 06, estas greka-latina kodekso onciala de la Nova Testamento paleografie datiĝanta je la 5-a aŭ 6-a jarcentoj. Ĝi ricevas la nomon el la franca urbeto Clermont-Ferrand, kie la serĉanto kalvinista Teodoro di Beza ĝin malkovris.

## Priskribo 
La kodekso origine enhavas integre la Paŭlajn epistolojn, kun la epistolo al la Hebreoj sur 553 pergamenaj folioj kun formato 24,5 x 19,5 cm. La teksto etendiĝas sur unusola kolumno ĉiupaĝa de 21 linioj. 
Plue la Klaramontana entenas ankaŭ la ***Catalogus Claromontanus***, aranĝitan en okcidento en la 4-a jarcento, en kiu estas listo de la libroj konsideritaj kanonaj de la Nova kaj Malnova Testamentoj kun la indiko de la nombro de linioj komponantaj ĉiun verkon. Krom tiuj libroj ĝuste konsideritaj kanonaj, la listo inkluzivas la *Trian leteron de Paŭlo al la Korintanoj*, *Apokalipson de Petro*, *Leteron de Barnabaso* kaj la *Paŝtiston de Hermaso*.

Nun ĝi estas konservita ĉe la Nacia Biblioteko de Francio (Gr. 107).

La manuskriptoj estis ekzamenitaj, interalie, de Johann Jakob Griesbach kaj de Constantin von Tischendorf, kiu editoris la grekan tekston. Paul Sabatier editoris la latinan tekstojn dum Johann Gottfried Jakob Hermann publikigis tekstojn de la palimpsestoj.

eta|dekstra|200px|Epistolo al la Koloseanoj

eta|dekstra|330px|Rilatoj inter la grekaj-latinaj samfamiliaj manuskriptoj de la Nova Testamento koncerne la leterojn de Paŭlo *06 - Klaromontana, 010 - Aŭgiensa, 012 - Bernana, 0319 - Sangermanensa, 0320 - Valdecensa*

## Notoj 
## Bibliografio 
* W. H. P. Hatch, *The Principal Uncial Manuscripts of the New Testament*, 1939, The University of Chicago Press, Chicago.
* Bruce Metzger, *The Text of the New Testament: Its Transmission, Corruption and Restoration*, Oxford University Press 1968, pp. 49-51.
* Trobisch, David, *The Oldest Extant Editions of the Letters of Paul*  1999 (e-text online).
* Berschin, Walter, "Greek Manuscripts in Western Libraries" ch. 6 of *Greek Letters and the Latin Middle Ages: From Jerome to Nicholas of Cusa*: diglot mss in the West.

## Vidu ankaŭ 
* Manuskriptoj de la Nova Testamento
* Oncialaj manuskriptoj de la Nova Testamento

## Eksteraj ligiloj 
* Codex Claromontanus D (06): en la *Encyclopedia of Textual Criticism*
* Michael D. Marlowe, Bible Research: Kodekso Klaromaontana
* Michael D. Marlowe, Bible Research: Kodekso Klaromontana: aneksita katalogo
* List of New testament codices: Kodekso Klaromontana
* Codex Bezae and Codex Claromontanus  (franclingva)

## Aliaj projektoj 
(VIKI TRANS) http://epo.wikitrans.net/Codex_Claromontanus

Kodeksoj de la Nova Testamento

Kategorio:Nova Testamento
Kategorio:Bibliaj manuskriptoj
4515 Khrennikov

'*4515 *Khrennikov'''* estas asteroido de la asteroida zono.

## Malkovro 
Ĝi estis malkovrita la 28-an de septembro 1973 de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝia nomo honoras la sovetan komponiston Tiĥon Nikolajeviĉ Ĥrennikov (cirile: *Тихон Николаевич Хренников'', 1913–2007).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1973
Benavídez

**Benavídez** estas urbo en Argentino. Ĝi situas norde de Bonaero.

En Benavídez ekzistas vilaĝaj kvartaloj kun ekonomie mez- kaj altklasa loĝantaro. La urbo estas ligita al Bonaero per la aŭtovojo *Pascual Palazzo* (parto de la Tut-Amerika Ŝoseo) kaj per la fervoja linio *General Mitre*.

## Vidu ankaŭ 
* Benavídez (stacidomo)


Kategorio:Urboj de Argentino
George Frederick Baer

**George Frederick Baer** (naskita la  en Lavansville, mortinta la ) estis usona advokato, prezidanto de fervoja kompanio. Li konatiĝis kiel porparolisto de la entreprenistoj en la karba striko de 1902.

Baer servis kiel kapitano en la Usona enlanda milito je la flanko de la unio (nordo). Post la milito li iĝis advokato kaj posedanto de loka gazeto, *The Democrat*. En 1901 John Pierpont Morgan instalis lin kiel prezidanton de la fervoja kompanio *Philadelphia and Reading Railroad*.

En la karba striko de 1902 ministoj protestis kontraŭ mizeraj laborkondiĉoj. Baer iĝis porparolisto de la entreprenista flanko kaj rifuzis eĉ paroli kun la strikantoj; li defendis sian starpunkton per socialdarvinismaj ideoj kaj iĝis konata pri sia arogeco. Fine la prezidento de Usono, Theodore Roosevelt, devis interveni favore al la ministoj.

## Citaĵoj 
* "La rajtojn kaj interesojn de la laboranta homo protektos kaj zorgos – ne laboristaj agituloj, sed la kristanaj proprietuloj, al kiuj Dio donis regadon pri la posedrajtoj de la lando kaj de kies sukcesa administrado dependas tiom." (el letero, publikigita en la gazetaro)
* "Tiuj viroj ne suferas. He, diable, duono el ili eĉ ne parolas la anglan." (pri la ministoj; antaŭ la registara komisiono pri antracita karbo)

## Fontoj 
* Biografia artikolo 

Kategorio:Usonaj advokatoj
Landiswil

**Landiswil** estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 627 loĝantojn je la 31-a de decembro 2010.

## Geografio 
Landiswil situas sur molasaj montetoj de la Svisa Mezlando proksimume 17 kilometrojn oriente de la federacia urbo Berno en la valo de la rivereto *Goldbach*. La komunumoj konsistas el la vilaĝoj Obergoldbach, Landiswil, Sigetel kaj Aetzlischwand kaj multnombraj domgrupoj kaj izolitaj bienoj.

La teritorio de la komunumo etendiĝas sur areo de 10,26&nbsp;km², de kiuj 32,4% estas kovritaj de arbaro, 62,3% servas por agrikulturo kaj 5,0% por setlado.

## Najbaraj komunumoj 
La komunumo Landiswil limas en nordo al la eksklavo Oberried de la komunumo Lützelflüh, en nordoriento al Rüderswil, en sudoriento al Lauperswil, en sudo al Arni, kaj en okcidento al Walkringen.

## Trafiko 
Landiswil situas flanke de la gravaj trafikvojoj. Tra la komunumo pasas la vojo n-ro 1238 de Lützelflüh al Biglen. Per poŝtaŭtolinio, kiu cirkulas sur la vojo 1238, la komunumo estas konektita al la publika transportreto.

## Historio 
La unua dokumenta mencio de Landiswil datiĝas el la jaro 1277 kiel *Landoloswile*. Dum mezepoko Obergoldbach kaj Landiswil apartenis al la paroĥo Biglen. En la jaro 1399 Landiswil estis atribuitaj al la Senjorujo Signau. Bienposedanto kaj tribunalestro en Obergoldbach estis la Senjorujo Brandis, kiu en la 15-a jarcento koncedis siajn rajtojn al la civitanoj de Berno. Dum la tempo de la Helveta Respubliko de 1798 ĝis 1803 Landiswil apartenis al la distrikto Höchstetten. En la jaro 1803 ĝi estis atribuita al la distrikto Konolfingen, kiu en la jaro 2010 estis integrita al la administra distrikto Berno-Mezlando.

## Notoj kaj referencoj 
## Eksteraj ligiloj 
* Oficiala retejo de la komunumo Landiswil
Socia darvinismo

**Socia darvinismo** estas ideologio, laŭ kiu la interhomajn rilatojn regas selekto laŭ ekonomia sukceso.

La principan ideon jene formulis Herbert Spencer:

"Ŝajnas kruele, ke laboristo, kiun malsano igis nekapabla konkurenci kun siaj pli fortaj kolegoj, devu porti la rezultantan malriĉiĝon. Ŝajnas kruele, ke vidvinoj kaj orfoj estu lasataj al la batalo pri pluvivo. Tamen, vidate ne kiel apartaj, sed kiel ligitaj al la interesoj de la universala homaro, tiuj akcidentoj estas plenaj je bonfara efiko – la sama bonfara efiko, kiu antaŭtempe entombigas la gefilojn de malsanaj gepatroj, kiu elektas la malmoderulojn kaj la malfortulojn kiel viktimojn de epidemio." (1851)

La terminon *socia darvinismo* uzis en 1880 la anarĥiisma ĵurnalisto Émile Gautier, komentante en sia artikolo *Le darwinisme social* la 50-an kongreson de germanaj natursciencistoj, en kiu Haeckel, Nägeli kaj Virchow parolis pri la politika senco de darvinismo, kiel pravigo de socia neegaleco. Tamen la terminon jam en 1879 uzis Oscar Schmidt en artikolo en la revuo *Popular Science*.

La depostula rezulto estus socialaj klopodoj al egaleco.

## Notoj 
Kategorio:Sociologio
Besta skulptarto

[eta|*Le Rhinocéros* (*La Rinocero*), de Henri-Alfred Jacquemart, realigita por la [Internacia ekspozicio de Parizo en 1878 - Muzeo de Orsay]]
La **Besta skulptarto** estas ĝenro de skulptarto, kiu temas pri dombesto, sovaĝa aŭ imaga besto.

## Historio 
En Eŭropo, tiu ĉi arto estis longtempe konsiderita kiel negrava. Okaze la Pentrosalono de Parizo de 1831, la skulptarto iĝis pli konata danke al skulptarto nome *Tigre dévorant un gavial* ( *Tigro voranta gavialon*) kiu vekis admiron de publiko.

## Bestaj skulptistoj 
Inter la plej gravaj skulptistoj, oni povas citi:

* Alfred Barye (1839-1882)
* Antoine-Louis Barye (1796-1875)
* Isidore Bonheur (1827-1901)
* Rosa Bonheur (1822-1899)
* Auguste Cain (1821-1894)
* Joseph Chemin (1825-1901)
* Paul Comoléra (1818-1897)
* Paul Delabrière (1829-1912)
* Germain Demay (1819-1886)
* Alfred Dubucand (1828-1894)
* Christophe Fratin (1800-1864)
* Emmanuel Frémiet (1824-1910)
* Camille Gâté (1856-1900)
* August Gaul (1869-1921)
* Adolphe-Victor Geoffroy-Dechaume (1816-1892)
* Eugène Gonon (1814-1892)
* Émile-Coriolan Guillemin (1841-1907)
* Hyppolite Heizler (1828-1871)
* Henri-Alfred Jacquemart (1824-1896)
* Edwin Landseer (1802–1873)
* Prosper Lecourtier (1851-1924)
* Arthur Le Duc (1848-1918)
* Clovis-Edmond Masson (1838-1913)
* Pierre Jules Mène (1810-1879)
* Jules Moigniez (1835-1894)
* François Pompon (1855-1933)
* Pierre Louis Rouillard (1820-1881)
* Jean-Claude de Saint-Marceaux (1902-1979)
* Charles Valton (1851-1918)
* Louis Vidal (1831-1892)

## Vidu ankaŭ 
* Skulptarto

Kategorio:Skulptado
Kategorio:Arto
Dek sep Provincoj

[eta|260px|Mapo de [Abraham Ortelius el 1573, unu el la plej malnovaj mapoj kun sur ĝi la Nederlandoj]]

La **Dek sep Provincoj** (nederlande: *Zeventien Provinciën*) estas nocio per kiu oni indikis la Habsburgajn Nederlandojn pli-malpli jam de 1482, tute fikse ekde 1543 ĝis la jaro 1581 aŭ plej laste 1585.

Post kiam imperiestro Karlo la 5-a en 1543 aneksis la duklandon Gelre ekestis pli malpli densigita kaj rondigita tutaĵo de senjorlandoj. Nur en la suda parto la princepiskoplando Lieĝo estis ankoraŭ granda enklavo. Tiu tutaĵo de nederlandaj regionoj ekde tiam ankaŭ estas indikata kiel la Dek sep Provincoj. Tiuj regionoj estis:

* 1. Duklando Artezo
* 2. Duklando Flandrio
* 3. Kasteldistriktoj Rijsel (la nuna urbo Lillo), Dowaai kaj Orchies (kelkfoje nomata Rijsela Flandrio)
* 4. Senjorlando Meĥleno
* 5. Graflando Namuro
* 6. Graflando Henegovio
* 7. Graflando Zelando
* 8. Graflando Holando
* 9. Duklando Brabanto kaj Margraflando Antverpeno
* 10. Duklando Limburgo kaj la Landoj de Overmaas
* 11. Duklando Luksemburgo
* 12. Senjorlando Frislando (ekde 1515)
* 13. Doornik kaj la Doornika (ekde 1521)
* 14. Senjorlando Utreĥto (ekde 1528)
* 15. Senjorlando Overijssel, inkl. Drenthe, Graflando Lingen, Wedde kaj Westwoldingerland (ekde 1528)
* 16. Senjorlando Groningen (ekde 1536)
* 17. Duklando Gelre kaj Graflando Zutphen (ekde 1543)

## Eksteraj ligiloj 
* La 17 ŝtatoj kiuj ĉeestis la Staten-Generaal de la 15-a de oktobro 1555 (kun mapo)
Wolf Vostell

[eta|maldekstre|240ra|*¿Por qué el juicio entre Pilatos y Jesús duró sólo dos minutos?* (Kial la juĝo inter Pilato kaj Jesuo daŭris nur du minutojn?, 1996. [Muzeo Vostell Malpartida, (Malpartida de Cáceres)]]
dekstre|240ra|Subskribo de Wolf Vostell (von einer Zeichnung)
**Wolf VOSTELL** (naskita la  en Leverkusen ; mortinta la  en Berlin) estis germana aktiveca artisto, skulptisto kaj grafikisto de la movado Fluxus. Li estas konsiderata unu de la plej gravaj artistoj de la 20-a jarcento.

Ekde la 1970-aj jaroj li almenaŭ parte setlis en Ekstremaduro, Hispanio, kie li muntis tute alternativan artan spacon kie poste oni kreis la Muzeon Vostell de Malpartida de Cáceres.

## Eksteraj ligiloj 
* Museo Vostell Malpartida en Hispanio

Kategorio:Germanaj artistoj
Kategorio:Germanaj skulptistoj
Kategorio:Germanaj desegnistoj
Efraim Israel

**Efraim Israel**, , hungara nomo *Hap Béla*, naskiĝis la 23-an de junio 1944 en Budapeŝto) estas israela hungardevena bohemisto kaj tradukanto el la hungara, ĉeĥa, franca, hebrea kaj germana en la unuajn tri el la menciitaj lingvoj.

Li studis fakojn pri latino kaj la franca ĉe la budapeŝta Universitato Eötvös Loránd, kiun li finis en 1968. Samjare li komencis lerni la ĉeĥan kaj studis ĝin postdiplome ĉe la sama universitato.

Inter la jaroj 1969-1985 li aktivis kiel redaktoro en la budapeŝta fremdlingva eldonejo Corvina. En 1985 li elmigris en Israelon, kie li laboris ĝis emeritiĝo en la tiea Ministerio de Financoj.

## Publikaĵoj 
### Libroj 
* **Izráel, Izráel, Izráel...** (en la hungara). Jerusalemo, 1990.
* **Holtak gondolata** (= La lasta penso de mortintoj). La Majo de Karel Hynek Mácha en la hungara kun ampleksaj klarigaj tekstoj kun du interpretoj de la verkoj. Bratislavo, 2000.

### En gazetoj 
* Studaĵoj kaj eseoj pri literaturaj, historiaj kaj aliaj temoj (Mácha, Olbracht, Erben, Coleridge, Eduard Beneš kaj aliaj.) en Kritický sborník, en Česká literatura Č. Akademie Věd, v Britské Listy, en bratislava *Kaligram*, en franca gazeto *Kountrass* k.a.

### El liaj tradukoj 
* **Froissart-Kroniko.** Budapešť, 1970.
* Bratří Čapkové: **Adam stvořitel.** (Adam la kreinto, Budapešť, 1973.
* Bohumil Hrabal: **Postřižiny.** (Hartranĉo, Budapešť, 1978.)
* **Ze džbánu nekonečna.** (El la kruĉo de senfineco. Elekto el poemoj de hungara poeto Sándor Weöres, tradukitaj kune kun Václav Daňek. Praha, 1978.)
* **Rejtett történelem** (= Kaŝita historio). Elekto el poemoj kaj eseoj de Otokar Březina. Budapest, 1983)
* Václav Havel: **Audiencia** (Aŭdienco) kaj **Vernisáž** (Inaŭguro). Hungara samizdato, 1984.
Plue tradukoj el la verkoj de Karel Jaromír Erben, Jakub Arbes, Ladislav Fuks, Ota Pavel, Jaroslav Seifert, Vladimír Holan, Vítězslav Nezval k.a.

Kategorio:Hungaraj tradukistoj
Kategorio:Slavistoj
Kategorio:Tradukistoj el la hungara lingvo
Kategorio:Tradukistoj el la ĉeĥa lingvo
Kategorio:Tradukistoj el la franca lingvo
Kategorio:Tradukistoj el la hebrea lingvo
Kategorio:Tradukistoj el la germana lingvo
Kategorio:Tradukistoj al la hungara lingvo
Kategorio:Tradukistoj al la ĉeĥa lingvo
Kategorio:Tradukistoj al la franca lingvo
Norbert Stein

eta|Norbert Stein (kvara ekde maldekstre) kun sia *Pata on the Cadallic* en la Luther-preĝejo je Kolonjo septembron de 2011
**Norbert STEIN** (naskiĝis en 1953) estas germana ĵazmuzikisto (saksofonisto, komponisto kaj bandestro).

## Vivo kaj verkado 
Norbert Stein studis inter 1973 kaj 1979 saksofonludon ĉe la ĵazfakejo de la muzika altlernejo je Kolonjo. Li famiĝis komence kiel membro de la ensembloj *Boury*, *NoNett* kaj *Headband*, kun kiuj li ankaŭ koncertis tutmonde. Poste li fondis proprajn, laŭ la personaro tre konstantajn ensemblojn, al kiuj apartenas interalie Christopher Dell, Frank Gratkowski, Thomas Heberer, Michael Heupel same kiel Albrecht Maurer.

Por tio Stein evoluigis surbaze de la "patafiziko" de verkisto Alfred Jarry sian koncepton de tiel nomata "patamuziko". Ĉi tiu estu fluanta, sed ne malkviete, sed ĝi evoluu kontinue ankaŭ je ŝanĝaj tempoj; je tio ĝi ne devas resti en idiliaj pejzaĝoj, sed generu je aŭskultanto la emocian emon, lasi sin kunporti. Por tio Stein kreas en siaj komponaĵoj tiel nomatajn „aranĝitajn spacojn“, je kio li antaŭmetas al la unuopaj instrumentistoj agordojn, ene de kiuj ili libere povas moviĝi soloiste. Ĝisdetale traaranĝitaj estas nur malmultaj pasaĵoj de liaj pecoj, tiel ke restas multaj okazoj por spontana kaj interaga kunmuzikado. Ĉi tion li povis elprovi per kompoziciaj mendoj.

Stein koncertis kun siaj diversaj, plejparte paralele ekzistaj ensembloj - Pata Masters, Pata Generators, Pata Orchester, Pata Horns samkiel Pata Trio – je festivaloj kaj je vojaĝoj tutmonde, dum kiuj li kunverkis kun surlokaj muzikistoj. Kelkaj el la muzikaj renkontoj ekestintaj je tio (i.a. en Aŭstralio, Brazilo, Francujo, Indonezio) ankaŭ aperis surdiske. Li ĉiam denove kunverkas kun la muzikistoj de Association à la Recherche d'un Folklore Imaginaire. De lia propra diskeldonejo *PATA MUSIC* ekde 1986 ĝis nun aperis 18 publikaĵoj de liaj verkoj el la kampo de aktuala nuntempa muziko.

Stein estis multjara membro de la saksofonkvaropo *Kölner Saxophon Mafia]* kaj muzikas nun regule kun bando de kolonjaj ĵazmuzikistoj nome *James Choice Orchester*. Li tamen ankaŭ kunverkis diskojn de Karlheinz Stockhausen.

## Diskaro 
* 1987 Pata1 - Die fünf Tage
* 1988 Pata2 - Lucy und der Ball
* 1990 Pata Orchester - Die wilden Pferde der armen Leute
* 1990 Pata Horns - New Archaic Music
* 1992 Pata Horns - Talking People
* 1993 Pata Orchester - The Secret Act of Painting
* 1994 Pata Masters - Blue Slit
* 1996 Pata Masters - Graffiti
* 1999 Pata Masters - Pata Maroc (kun Michael Rüsenberg)
* 2001 Pata Masters - Live in Australia
* 2003 Pata Masters & Kua Etnika - Pata Java
* 2006 Pata Blue Chip Pata Generators - Code Carnival
* 2007 Pata Musik played by NDR-Bigband - Graffiti Suite
* 2008 Pata Generators - Direct Speech

## Eksteraj ligiloj 
* Fotos Norbert Stein (Wikimedia Commons)
* hejmpaĝo de Norbert Stein

Kategorio:Germanaj ĵazsaksofonistoj
Kategorio:Germanaj ĵazkomponistoj
4618 Shakhovskoj

'*4618 *Shakhovskoj'''* estas asteroido de la asteroida zono.

## Malkovro 
Ĝi estis malkovrita la 12-an de septembro 1977 de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝi estis nomita en honoro de la rusa astrofizikisto Nikolaj Miĥajloviĉ Ŝaĥovskoj (cirile: *Николай Михайлович Шаховской'').

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1977
Ĵorĵeta Ĉolakova

**Ĵorĵeta Ĉolakova** (1959) estas bulgara bohemistino. 

Ekde 1984 ŝi instruas pri *Historio de la ĉeĥa literaturo* kaj pri *Historio de slavaj literaturoj* ĉe universitato de Plovdiv. En 1993 ŝi sukcese defendis disertacian laboron ĉe Karola  Universitato, kiu estis poste eldonita libroforme (*Český surrealismus 30. let. Struktura básnického obrazu*, Praha: Karolinum, 1999 - La ĉeĥa surrealismo de la 1930-aj jaroj. Strukturo de  poezia bildo). Ŝia multjara esplora intereso pri la ĉeĥa avangardo donis rezulton en formo de docenteciga laboro (*Лицата на човека в поезията на чешкия авангардизъм*, Plovdiv: Makros 2000, 1993). Ŝi estis aŭtoro de pli ol 60 artikoloj, kiuj estis publikigitaj en fakaj prelegaroj kaj gazetoj en Bohemio, Francio, Rumanio, Slovakio, Pollando, Aŭstrio, Bulgario.

Ŝi prelegis ĉe multaj eŭropaj universitatoj: Karola Universitato en Prago, Masaryk-Universitato en Brno, Universitato en Aix-en-Provence, Sorbono en Parizo, Universitato en Toruń.

Daŭre ŝi okupiĝas per tradukado de poezio, ĉefe de la ĉeĥa kaj ankaŭ de la franca. Libroforme aperis en ŝia traduko „Majo“ de Karel Hynek Mácha kaj „Testamentoj“ de Vladimír Křívanek (1997). En gazetoj estis eldonitaj tradukoj el poemoj de Vítězslav Nezval, Jaroslav Seifert, Konstantin Biebl, Otokar Březina, Antonín Sova k.a.

En 2004 ŝi fondis gazeton *Slavaj dialogoj*, kiu estas organo de Filologia fakultato de Universitato en Plovdiv. Ekde tiu tempo ĝis nun ŝi estas ĝia ĉefredaktoro.

Ŝi plenumis plurajn administraciajn funkciojn ĉe la Universitato en Plovdiv: estro de katedro pri slavistiko (2003–2008 kaj ekde 2011), vicdekano por scienco kaj esploro  (2007–2010). Ekde  2011 ŝi estas vicrektoro de Universitato en Plovdiv.

Kategorio:Bulgaraj sciencistoj
Kategorio:Ĉeĥa kulturo
Kategorio:Naskiĝintoj en 1959
Kategorio:Bulgaraj pedagogoj
Brandon Lee

**Brandon Bruce Lee** (1-an de februaro 1965 en Oakland, Kalifornio - 31-an de marto 1993 en Wilmington, North Carolina) estis usona aktoro.

## Biografio 
Brandon Lee estis filo de Bruce Lee kaj ties edzino **Linda Lee Cadwell**, naskiĝinta *Emery*. Post morto de sia patro- kiam Lee aĝis 8 jarojn-, lia patrino translokiĝis kun li kaj la pli juna fratino Shannon al Los Angeles.

Post mezlernejo, li studis aktoradon ĉe Emerson College en Boston kaj ekaktoris ĉe la Eric Morris' American New Theater Company en Novjorko. Lia unua rolo estis en 1986 en aĝo de 20 jaroj en la televida filmo *Kung Fu: The Movie*, en kiu li ludis filon de karaktro de David Carradine, Caine.

Post lia unua ĉefrolo en *Showdown in little Tokio* (1991) sekvis *The Crow*, kies finpretigon li ne travivis. Brandon Lee mortis pro akcidento la 31-an de marto 1993 dum la scenlaboro por *The Crow*. Lin trafis fragmento de pistola kuglo, spite al tuja medicina traktado, Brandon Lee mortis 12 horojn poste en *Hanover Regional Medical Centre* en Wilmington, North Carolina. Li estis entombigita apud lian patron en *Lake View Cemetery* en Seattle.

La filmo estis finpretigita je peto de la familio. Anstataŭ Brandon, ludis duoblulo kaj oni faris komputadan animadon.

## Filmografio (elekto) 
* 1986: *Kung Fu* (USA)
* 1986: *Legacy of Race (Born Hero 1)* (Hongkongo)
* 1989: *Laser Mission* (Usono/Germanio/Sud-Afriko)
* 1991: *Showdown In Little Tokyo* (Usono)
* 1992: *Rapid Fire* (USA)
* 1993: *Death By Misadventure – The mysterious life of Bruce Lee*
* 1994: *The Crow* (Usono)

Kategorio:Usonaj aktoroj
Kategorio:Luktosportistoj
Kategorio:Mortintoj en akcidentoj
4517 Ralpharvey

'*4517 *Ralpharvey'''* estas asteroido de la asteroida zono.

## Malkovro 
Ĝi estis malkovrita la 30-an de septembro 1975 de la usona astronomo Schelte J. Bus elde la Observatorio de la Monto Palomar, sur la altaĵoj de San-Diego (Kalifornio, Usono).

## Nomo 
Ĝia nomo honoras la helpantan profesoron "*Ralph Harvey*", kiu gvidis la usonan programon *Antarctic Search for Meteorites* (Serĉo de meteorŝtonoj en Antarkto) aŭ *ANSMET''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1975
Federal Reserve Act

La **Federal Reserve Act** (Leĝo pri Federacia Banko, Federacia Rezerva Sistemo) estas usona leĝo, valida ekde la 23-a de decembro 1913, kiu establis la Federacian Rezervan Sistemon (*Federal Reserve System*), la centran bankan sistemon de la Usono, donante la leĝan aŭtoritecon por monfarado (usona dolaro). La leĝon signis kaj tiel ekvalidigis Woodrow Wilson.

## Fono 
Post diversaj financaj panikoj, precipe post tiu de 1907, kelkaj usonanoj iĝis persvaditaj, ke la lando bezonas iun specon de banka kaj valuta reformo, kiu povus - se minacate de financaj panikoj - disponigi pretan rezervon de likvidaj aktivaĵoj.

Kategorio:Ekonomio de Usono
Julie Benz

**Julie M. Benz** (1-an de majo 1972 en Pittsburgh, Pensilvanio) estas usona aktorino. Ŝi estas konata ĉefe por la roloj en televidaj serioj.eta|Julie Benz

## Biografio 
Ŝi plenkreskiĝis en Murrysville, jam junaĝe sportis sketadon kaj konkursis en tiu sporto. Post la mezlernejo de Murrysville, ŝi studis aktoradon en la New York University.

Benz estis edziniĝinta de 1998 ĝis 2007 kun la usona aktoro kaj komediisto John Kassir.

## Filmaro 
Kategorio:Usonaj aktoroj
Kategorio:Desperate Housewives
Sanktejo Kamigamo

250ra|eta|dekstra|Kamigamo-Sanktejo
**Sanktejo Kamigamo** ( 上賀茂神社 [Kamigamo-ĝinĝa]) estas grava ŝintoa sanktejo sur la bordo de la rivero Kamo en norda Kioto, unue fondita en 678. La formala nomo estas **Sanktejo Kamo-ŭakejkazuĉi** ( 賀茂别雷神社 [Kamo-ŭakejkazuĉi-ĝinĝa]) .
Ĝi estas unu el la plej malnovaj ŝintoaj sanktejoj en Japanio kaj unu el la 17 Historiaj Monumentoj de Antikva Kioto kiujn Unesko deklaris Monda Heredaĵo. *Kamo-Sanktejo* estas komuna referenco al la sanktejoj Ŝimogamo kaj Kamigamo en Kioto. Tiuj funkcias por protekti Kioton de malbonaj influoj.

La sankteja nomo devenas de la Kamo-familio de diaĵoj (*kami*) honorindaj.

La sanktejo Kamigamo estas dediĉita al la respektego de Kamo Ŭake-ikazuĉi, la *kami* de tondro.

## Vidu ankaŭ 
* Sanktejo Ŝimogamo

### Bildaro 

File:Kamo-wakeikazuchi-jinja03n3200.jpg|Geheiden
File:Kamo-wakeikazuchi-jinja09n4272.jpg|Nara-no-ogaŭa
File:Kamo-wakeikazuchi-jinja05n3200.jpg|ŝinsenjo Kita
File:Kamo-wakeikazuchi-jinja12n4272.jpg|Tatesuna & Sajden
File:Kamo-wakeikazuchi-jinja17n3200.jpg|Haŝiden
File:Kamo-wakeikazuchi-jinja18n4272.jpg|Romon
|Ema ĉe Sanktejo Kamigamo

Kategorio:Ŝintoaj sanktejoj
Kategorio:Kioto
Katherine Heigl

**Katherine Marie HEIGL** (24-an de novembro 1978 en Vaŝingtono) estas usona aktorino kaj filma produktorino. Ŝi estas konata ĉefe pro rolo *Izzie Stevens* en serio ''Grey's Anatomy* (2005–2010), same pro ludo en filmo *Knocked Up* (2007), *27 Dresses* (2008) kaj *The Ugly Truth* (2009).

## Biografio 
Katherine Heigl estas filino de Nancy (naskiĝinta Engelhardt) kaj Paul Heigl, ŝia avo devenas el Esslingen, Germanio.

Baldaŭ post ŝia naskiĝo, ŝiaj gepatroj translokiĝis al Connecticut. En aĝo de 9 jaroj, danke al ŝia onklino, ŝi estis videbla en diversaj reklamfilmoj. Heigl ricevis la unuan filman rolon en 1992 en *That Night – One Hot Summer*, en kiu ŝi ludis kun Juliette Lewis.

Post finlernado en la mezlernejo, ŝi translokiĝis en 1997 kun la patrino al Los Angeles.

Heigl geedziĝis en 2007 kun kantisto Josh Kelley, kun kiu adoptis unuafoje filinon el Koreio en 2009, duafoje usonan filinon en 2012.

## Filmaro 
### Filmaro 
### Televido 
* 1996: *Wish Upon a Star* (filmo)
* 1998: *The Tempest* (filmo)
* 1999–2002: Roswell (serio, ĉefrolo: 61 epizodoj)
* 2002: *The Twilight Zone* (serio, gastorolo: 1 Folge)
* 2003: *Vegas Dick (filmo)
* 2003: *Love Comes Softly (filmo)
* 2004: *Love’s Enduring Promise (filmo)
* 2003: *Evil Never Dies* (filmo)
* 2003: *Critical Assembly* (filmo)
* 2003: *Wuthering Heights* (filmo)
* 2005: *Romy and Michelle: In the Beginning* (filmo)
* 2005–2010: *Grey’s Anatomy* (serio, ĉefrolo: 118 epizodoj)

## Eksteraj ligiloj 
*  ()
* 
* 
* 
* 
* 
* 
* 
* 

Kategorio:Usonaj aktoroj
Kategorio:Usonaj televidaktoroj
Kategorio:Usonaj infanaj aktoroj
Kategorio:Usonaj manekenoj
Kategorio:Usonaj kinproduktoroj
Kategorio:Usonaj televidproduktoroj
Kategorio:Premiitoj de Premio Emmy
János Bihari

**János BIHARI** [jAnoŝ], hungare **Bihari János,** Esperante **Johano Bihari** estis hungara komponisto kaj violonisto.

János Bihari naskiĝis la 21-an de oktobro 1764 en Hungara reĝlando, en *Nagyabony* (nuntempa Veľké Blahovo en Slovakio), li mortis la 26-an de aprilo 1827 en Pest (urbo).
eta|maldekstre|Komuna memortabulo pri János Bihari
eta|János Bihari

## Biografio 
János Bihari devenis el cigana familio, ankaŭ lia patro estis violonisto. Li fondis muzikan grupon en 1801 en Peŝto, poste ili muzikadis ankaŭ en aliaj urboj. Laŭ supozoj en Vieno li konatiĝis kun Ludwig van Beethoven. En 1818 li renkontiĝis kun mecenato en Veszprém. En 1822 Franz Liszt aŭdis kaj alte aprezis muzikludon de Bihari. En 1824 Bihari suferis akcidenton, sekve lia brako rompiĝis, poste li ne povis bele violonadi. Li mortis tute sola.

## Verkoj 
* 84 melodioj, precipe soldatvarbaj kantoj

## Memorigiloj 
* Memortabulo en Balatonfüred

## Fontoj 
* Hungara Vikipedio

Kategorio:Hungaraj artkantaj komponistoj
Kategorio:Hungaraj violonistoj
Kategorio:Hungaraj ciganoj
Antal Csermák

**Antal Csermák** [ĉermAk], hungare **Csermák Antal György** estis hungara komponisto kaj violonisto.

Pri naskiĝo de Antal Csermák mankas informoj, li mortis la 25-an de oktobro 1822 en Veszprém.
eta|maldekstre|Komuna memortabulo pri Antal Csermák
eta|220px|Fajroturo de Veszprém, kiu muzikas melodion de Csermák

## Biografio 
Junaĝo de Antal Csermák estas nebula. Kelkaj konjektas, ke li naskiĝis en Ĉeĥio. En la 1790-aj jaroj li instruis violonadon en Vieno. En 1795 li estis ĉefa violonisto en Nacia Teatro en Peŝto, baldaŭe li migradis en diversaj urboj. En Gödöllő li aŭdis violonadon de János Bihari, poste ankaŭ li komencis ludi soldatvarbajn melodiojn. Li ne nur enlande, sed ankaŭ eksterlande muzikadis. En Veszprém liaj melodioj estis notitaj kaj eldonitaj. Li mortis sola kaj mizera.

## Memorigiloj 
* En Veszprém horloĝo de la Fajroturo muzikas melodion de Csermák.
* Komuna memortabulo en Balatonfüred

## Verkoj 
* diversaj melodioj, precipe soldatvarbaj kantoj, aparte menciinda: *Hat magyar tánc* (Ses hungaraj dancoj)

## Fontoj 
* Hungara Vikipedio

Kategorio:Hungaraj komponistoj
Kategorio:Hungaraj violonistoj
Sanktejo Ŝimogamo

250ra|eta|dekstra|Sanktejo Shimogamo
**Sanktejo Ŝimogamo** (下鴨神社 [ŝimogamo-ĝinĝa]) estas grava ŝintoa sanktejo sur la bordoj de la riveroj Kamo kaj Takano en norda parto de Kioto. Oni diras ke la sanktejo unue estis fondita en -90, 1-a jarcento a.K.. Ĝia formala nomo estas **Sanktejo Kamo-mioja** (賀茂御祖神社). Ĝi estas unu el la plej malnovaj ŝintoaj sanktejoj en Japanio kaj unu el la 17-aj Historiaj Monumentoj de Antikva Kioto kiu elektiĝis de Unesko kiel Monda Heredaĵo. La Kamo Sanktejo en Japanio estas ĝenerala referenco al Ŝimogamo Sanktejo kaj Kamigamo Sanktejo estas tradicie ligata al Kamo-sanktejoj de Kioto. La sanktejoj de Kamo funkcias por protekti Kioton de malbonaj influoj. La Sankteja nomo identigas la Kamo familio de kami aŭ diaĵoj kiuj estas venerablaj. Sanktejo Ŝimogamo estas dediĉita al la respektego de Tamajori-hime (玉依姫, Spirito-invitanta fraŭlino) kaj ŝia patro, Kamo Takecunomi (賀茂建角身).

## Vidu ankaŭ 
Sanktejo Kamigamo

## Bildaro 

File:Tadasu-no-Mori.jpg|Tiu vojeto kondukas tra Tadasu ne Mori (la "Arbaro Kie Mensogoj malkaŝas").
File:Shimogamo 01.jpg|Romon
File:Shimogamo Jinja no Torii.jpg|Paro de pordegoj Torii, Kaŭaj-ĝinĝa
File:Shimogamo Jinja Mitarasi sha2.JPG|Mitaraj-ŝa
File:Bridge at Shimogamo Shrine.jpg|Ponto Tajkobaŝi

Kategorio:Ŝintoaj sanktejoj
Kategorio:Kioto
Preĝejo Sankta Triunuo (Putnok)

**Preĝejo de Sankta Triunuo** estas romkatolika Monumento historia en Hungario, en urbo Putnok, en la urbocentro. Ĝi estas la unusola romkatolika preĝejo de la urbo.

## Historio 
La preĝejo konstruiĝis en 1832, sed la turo nur en 1852. Dum la historio ĝi estis kelkfoje renovigita. La plej lasta renovigo okazis en 1995. La ĉefaltara bildo estis farita en 1910.

## Konstruaĵo 
La preĝejo situas sur monteto, tial longa ŝtuparo estas antaŭ la enirejo, kie trovis lokon ankaŭ ŝtona kruco. La tuta preĝejo estas ĉirkaŭita per defenda muro. La konstruaĵo havas vastan, altan kaj kvadratforman turon super la ĉefenirejo. Interne la ĉefaltaro estis farita el ligno. Apude estas 2 lignaj skulptaĵoj 2 metrojn altaj, la unua prezentas Jesuon, la alia Sanktan Jozefon kun Jesueto.

Kermeso okazas en la dimanĉo de Sankta Triunuo.

## Fontoj 
* hungare
* hungare

Putnok
Putnok
János Lavotta

**János LAVOTTA** [jAnoŝ lavota], laŭ hungarlingve kutima nomordo **Lavotta János** estis signifa hungara komponisto kaj violonisto. Lia nobela antaŭnomo estis *izsépfalvi*.
eta|János Lavotta
[eta|János Lavotta pentrite de [Pál Vágó (pentristo)]]
János Lavotta naskiĝis la 5-an de julio 1764 en Hungara reĝlando, en *Pusztafödémes* (nuntempa Pusté Úľany en Slovakio). Li mortis la 11-an de aŭgusto 1820 en Tállya.

## Biografio 
János Lavotta frekventis lernejojn en Supra Hungarujo, fine en Pest (urbo). Li estis soldato, poste li havis postenon en Peŝto ĝis 1791. Baldaŭe li pli kaj pli ligiĝis al la muziko, tial li plenumis postenojn ĉe teatroj en Peŝto, Miskolc kaj en Transilvanio. Inter 1804-1816 li migris tra la tuta lando. Poste li instruis muzikon kaj fondis vendejon pri muziko en Debrecen. Baldaŭe li malsaniĝis.

## Verkoj (elekto) 
* *Rhetorica*
* *Nobilium Hungariae Insurgentium Nota Insurrectionalis Hungarica*, 1797
* kolektaĵo de soldatvarbaj melodioj
* diversaj melodioj, ekzemple germanecaj melodioj

## Fontoj 
* https://hu.wikipedia.org/wiki/Lavotta_J%C3%A1nos

Lavotta
Lavotta
Cabinda

'*** (ankaŭ nomata portugale **Chioua*' (elp *Kiova)* estas grandurbo en Angolo. Ĝi estas provinca ĉefurbo de Kabindo, laŭ alia vidpunkto ĉefurbo de memdeklarita Respubliko Kabindo.
eta|dekstra|200px|Loko de  en Angolo
eta|dekstra|280px|Blazono de

## Bazaj informoj 
* Areo: &nbsp;km²
* Loĝantaro: 399.427 en 2010
* Supermara alteco: 0–24 m
* Horzono: UTC + 1

## Geografio 
 situas sur ebenaĵo laŭ la maro.

## Historio 
Portugaloj fondis -n en 1885 por sklavokomercado. En la sama jaro la ĉirkaŭaĵo estis oficiale portugala kolonio. En 1956 ricevis urborajton. Post jardekoj la urbo dinamike kreskiĝis. En la maro proksime de la urbo oni trovis nafton.

## Klimato 
En  la plej alta historia temperaturo estis , la plej malalta estis . Jare pluvas po 668&nbsp;mm.

## Trafiko 
 havas flughavenon, havenon, fervojan stacidomon kaj trairan landvojon.

## Vidindaĵoj 
* iama merkato de sklavoj
* romkatolika preĝejo de Naskiĝo de Maria
* romkatolika preĝejo de Senmakula Koncipiĝo
* luterana preĝejo

## Fontoj 
* Angla kaj portugala Vikipedioj

Kategorio:Urboj de Angolo
Kategorio:Marhavenaj urboj
Rieger

**Rieger** estas la familia nomo interalie de la jenaj personoj:

* František Ladislav Rieger, ĉeĥa literaturisto kaj politikisto
* Franz Rieger, aŭstra orgenkonstruisto
** aŭ lia orgenkonstruada firmao, Rieger Orgelbau
* György Rieger, hungara muelejestro

Kategorio:Germanaj familiaj nomoj
Busa kluzo

okaze de alvenanta buso.]]
, Nord-Selando, Danio]]
**Busa kluzo** estas signalteknika (aktiva, sinkebla) aŭ laŭkonstrua (pasiva) obstaklo ĉe vojaj, strataj enirejoj, kiuj preferas la buslinian trafikon. 

Ĉe aktivaj busokluzoj, sinkas la polardo aŭ alia obstaklo, ĉe pasivaj busokluzoj temas pri konstruaĵoj, kiu malbeligas por normalaj aŭtomobiloj la traveturon de la obstaklo. Tiukaze oni devas atentigi pri la trapasa danĝero, ĉar la obstaklo povas grave difekti la aŭtomobilon. 

Kategorio:Trafiko
Malanje

'''''' estas grandurbo en Angolo. Ĝi estas provinca ĉefurbo de Provinco Malanje kaj ankaŭ diocezo.
eta|dekstra|200px|Loko de  en Angolo
eta|dekstra|330px|Urbocentro de
eta|dekstra|300px|Nova stacidomo de

## Bazaj informoj 
* Areo: &nbsp;km²
* Loĝantaro: 161.059 en 2010
* Supermara alteco: 1155 m
* Horzono: UTC + 1

## Geografio 
 situas sur altebenaĵo en norda parto de la lando. Luando aere situas 450 km.

## Historio 
En la 19-a jarcento portugaloj fondis la urbon. La baldaŭa fervojo liveris diversajn produktaĵojn el la regiono kaj la urbo iĝis centro de komercado. La plej gravaj produktaĵoj estas kotonoj, teksaĵoj, kafoj, fruktoj kaj maizoj. Malanje estis parte detruita dum la interna milito.

## Klimato 
En  la averaĝa temperaturo varias inter 20-24 °C. Jare pluvas po 900 mm. La pluvosezono daŭras inter oktobro-aprilo.

## Trafiko 
 havas flughavenon jam dum la kolonia epoko kaj trajnon al Luando ekde 1885.

## Vidindaĵoj 
* katedralo
* proksima Nacia parko kun akvofalo

## Fontoj 
* Angla Vikipedio

Kategorio:Urboj de Angolo